


NOTĂ DE FUNDAMENTARE

Secţiunea 1.
Titlul proiectului de act normativ


	[bookmark: _Hlk68706078]Hotărâre a Guvernului pentru aprobarea indicatorilor tehnico - economici aferenți obiectivului de investiții ,,Varianta ocolitoare Sibiu Sud”




Secţiunea 2.
Motivul emiterii actului normativ

	1. 1. Descrierea situaţiei actuale





	        Pentru promovarea obiectivului de investiții a fost încheiat un Parteneriat de implementare între C.N.A.I.R - S.A. cu nr. 92/62082/23.09.2020 și Consiliul Județean Sibiu cu nr. 15.137/18.09.2020. 
       În vederea obținerii de fonduri europene nerambursabile prin Programul Transport 2021-2027 a fost încheiat un Acord de Parteneriat, în baza Art. 33 din Ordonanța de urgență a Guvernului nr. 133/2021 privind gestionarea fondurilor europene pentru perioada de programare 2021-2027 alocate României din Fondul European de dezvoltare regională, Fondul de coeziune, Fondul social european Plus, Fondul pentru o tranziție justă; Hotărârea Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada 2021-2027 alocate României din Fondul European de dezvoltare regională, Fondul de coeziune, Fondul social European Plus, Fondul pentru o tranziție justă.

	11. În cazul proiectelor de acte normative care transpun legislaţie comunitară sau crează cadrul pentru aplicarea directă a acesteia
	Proiectul de Hotărâre a Guvernului nu se referă la acest domeniu.

	2. Schimbări preconizate
	a) Regimul juridic al imobilului pe care se realizează/este amplasat obiectivul de investiții din domeniul public și/sau privat al statului

      Suprafața totală necesară estimată pentru realizarea lucrărilor este de 711.163 m 2.
      Terenul pe care urmează a se derula investiția face parte din teritoriul administrativ al U.A.T.: Șura Mică, Sibiu, Cristian, Poplaca, Rășinari, Cisnădie și Șelimbăr, în intravilanul și extravilanul acestora.
b) Situația actuală
       Obiectivul prevede realizarea unui drum, de cca 21,4 km, cu rol de variantă ocolitoare a municipiului care să asigure o conexiune, prin partea de sud, a rețelei majore de drumuri naționale existente, respectiv DN1, DN 1H și Autostarda A1, pentru traficul greu și de tranzit care în prezent se desfășoară prin zona urbană.
	Expertiza tehnică drum a fost realizată în anul 2024 (cu valabilitate 3 ani) întocmită de către ing. Popescu Cătălin atestat pentru domeniul A4; B2; D, analizează situația sectoarelor  de drumuri existente în zonele de interferență cu cele două intersecții proiectate la  DN 7H km 2+300 - clasa tehnică III cu o lățime a părții carosabile cuprinsă între 7.00 – 7.50 m (1 bandă/sens) respectiv DN 1 km 304+100 - clasa tehnică II cu o lățime a părții carosabile de 14.00 – 14.50 m (2 benzi/sens). Se recomandă la realizarea sistemului rutier nou execuția de casete și trepte de înfrățire cu structura rutieră existentă și structura rutieră semirigidă și strat de formă din pământ stabilizat cu lianți hidraulici, cu rol izolant, antigeliv.

c) Scurtă prezentare a soluțiilor tehnice propuse

         Studiu topografic a fost realizat în sistem național de coordonate STEREO 70 și cote cu plan de referință Marea Neagră.

          Studiu geotehnic
          Au fost realizate 576 de foraje cu adâncimea de 6.00 m respectiv 37 foraje cu adâncimi cuprinse între 15.00 m – 35.00 m. Din rezultatele investigatiilor realizate, amplasamentul a fost încadrat în categoria geotehnică 1, risc geotehnic redus. În amaplasament, apa subterană a fost interceptată la adâncimi cuprinse între 2.00 – 11.70 m. Pământurile interceptate se consideră sensibile și foarte sensibile la îngheț cu prezența fenomenului de contracție umflare.
În conformitate cu prevederile STAS 6054 ,,Adâncimi maxime de îngheţ. Zonarea teritoriului României”, adâncimea maximă de îngheţ pentru zona studiată este de 1.00 m – 1.10 m.
Conform reglementării tehnice ,,Cod de proiectare seismică” indicativ P 100-1/2013, zonarea accelerației terenului pentru proiectare, pentru evenimente seismice având intervalul mediu de recurență IMR = 225 ani, are o valoare ag = 0.20 g și perioada de control (colț) a spectrului de răspuns Tc = 0.7 sec.
Studiul de trafic
Relevă ca pentru anul de perspectivă 2035 varianta va atrage o medie ponderată a traficului de cca 6854 veh/24h iar în anul 2040 cca 7385 veh/24 h, ce încadrează sectorul rutier în clasa tehnică III.
Studiu hidrologic
Traversarea cursurilor de apă s-a făcut pentru cotele impuse de necesitatea asigurării debușeului pentru debitele maxime cu probabilitate de depășire Qmax(mc/s) 1%; 2%, 5%,10%, pentru canale și râurile Cibin, Valea Lupului, Pârâul Moale, Trestia, Sebes.

Soluții tehnice
[bookmark: _Hlk154075225]
        Traseul începe din DN 7H în apropierea nodului rutier la autostrada A1 (Șura Mică), tranzitează o zonă cu terenuri agricole, supratraversează drumul național DN1 prin intemediul unui pasaj ce asigură toate relațiile de trafic prin intermediul bretelelor, traversează cu pod Râul Cibin și magistrala de cale ferată CF 200 prin intermediul unui pasaj, continuă și intersectează drumul județean DJ 106R, se dezvoltă pe lângă Rezervația Naturală Dumbrava (zona localității Rășinari), intersectând o serie de drumuri județene DJ 106A; DJ 106D; DJ 106C prin intermediul unor intersecții la nivel sau denivelate, străbate o zonă agricolă paralel cu Râul Sevis până la intersecția cu drumul European E 68/DN1 în zona localității Selimbăr ce reprezintă și puncul final al traseului. 
Lungimea totală a traseului Variantei de ocolire Sibiu Sud este 21,415 km.
Elementele geometrice în plan orizontal au fost prevăzute pentru o viteză de proiectare de 80 km/h corespunzătoare unui drum de categoria III, cu două benzi de circulație.
       Structura rutieră: au fost studiate două variante de alcătuire a structurii rutiere suplă; semirigidă. Coroborat cu recomandările din cadrul expertizei tehnice a fost adoptată structura rutieră semirigidă:
· 4 cm strat de uzură din beton asfaltic MAS 16 rul 50/70;
· 6 cm strat de legătură din binder BAD 22,4 leg 50/70;
· 8 cm strat de bază din anrobat bituminos AB 31,5 baza 50/70;
· 18 cm strat superior de fundație din agregate naturale stabilizate cu lianți hidraulici (balast stabilizat);
· 25 cm strat inferior de fundație din balast;
· 15 cm strat de formă din pământ stabilizat cu lianți hidraulici, cu rol izolant, antigeliv.
Structura rutieră drumuri de exploatare:12.00 cm piatră spartă; 10.00 cm balast.
      Profil transversal tip: 
     Varianta ocolire Sibiu Sud: platformă   9,00 m din care, parte carosabilă 7,00 m ( 2x3,50 m), acostamente 2x1,00 m din care 2x0,50 m benzi de încadrare)
Bretele de acces la noduri rutiere, cu o bandă de circulație, platformă 6,00 m din care partea carosabilă – 4.00 m, acostamente – 2x0.50 m din care 2x0,50 m banda de încadrare
Bretele de acces la noduri rutiere cu două benzi de circulație, platformă 9.00 m, din care partea carosabilă – 7.00 m; acostamente – 2x0.50 m din care 2x0,50 m banda de încadrare.
[bookmark: _Hlk154075083]        Profil longitudinal: Declivitatea minimă prevăzută este de 0,50%,  respectiv declivitatea maximă proiectată de 8,00% pe o lungime de 2400 m pentru ca a fost prevăzută banda de vehicule lente pe sectoarele cuprinse între km 8+600 – km 9+920; km 10+040 – km 11+120. 
         Intersecții amenajate la nivel de tip sens giratoriu: 
         Principalele elemente ale girațiilor prevăzute la intersecția VO cu DN 7H - km 0+000 – 3 ramuri ; DJ 106R - km 7+725 – 4 ramuri; DJ 106D – km 13+375 – 4 ramuri: Raza insulei centrale, R = 9,00; Raza exterioară a girației, rază de girație, Rg=18,00 m; Lățimea căii inelare, Lc = 7,00m și o supralărgire la interior de 2,00 m; Lățimea accesului de ieșire din girație Le = 4,50 m; Lățimea accesului de intrare în girație Li = 4,00 m. Drumurile au câte o bandă pe sens.
         Principalele elemente ale girației prevăzute la intersecția VO cu DN 1/DN7 – km 21+415
[bookmark: _Hlk154075120]  Drumul național DN 1/DN7 în zona sensului giratoriu are două benzi de circulație pe sens în timp ce VO Sibiu Sud are în alcătuire cate o banda de circulație pe sens. Caracteristicile giratiei cu 4 ramuri: Raza insulei centrale, R = 9,50 m; Raza exterioară a girației, raza de girație, Rg = 22,50 m; Lățimea căii inelare Lc = 11,00 m; Lățimea accesului de ieșire din girație Le = 4,00 m– 4,75 m; Lățimea accesului de intrare în girație Li = 3,50 m – 4,00 m.
        Intersecțiile denivelate cu racordări la nivelul drumurilor traversate (noduri rutiere): 
1. 	Intersecția cu DN1 km317+050/DN7 - km 2+750 pe Varianta Ocolitoare -  în zona de referință DN 1 are trei benzi de circulație, două pe un sens și una pe celălat sens iar VO câte o bandă de circulație pe sens.  Intersecția se amenajează denivelat cu pasaj superior. Raza minimă pe curba circulară a bretelelor de racordare ale Varianta ocolitoare cu DN1/DN7 este de 25.00 m. Toate bretelele se amenajează cu viraj la stânga. Pentru schimbarea direcției de mers participanții la trafic vor avea la dispoziție sensul giratoriu de la intersecția DN1 cu DN7H care se află la 1,4 km spre Sibiu și sensul giratoriu de la intrarea în localitatea Cristian prevăzut a se realiza prin PUZ aprobat la aproximativ 650 m.
1. Intersecția cu DJ 106 A, km 11+350 pe Varianta ocolitoare – Ambele drumuri au câte o bandă de circulație pe sens. Intersecția se amenajează denivelat cu pasaj superior. Legătura Varianta ocolitoare Sibiu Sud cu drumul județean se realizează printr-o bretea bidirecțională care pornește din sensul giratoriu amenajat la intersecția cu drumul județean.
1. Intersecția cu DJ 106 C (Strada Sibiului), km 16+650 pe Varianta ocolitoare - Ambele drumuri au câte o bandă de circulație pe sens. Intersecția se amenajează denivelat cu pasaj superior. Legătura Varianta ocolitoare Sibiu Sud cu drumul județean se realizează printr-o bretea bidirecțională amenajata sub forma unei intersecții tip T.
           Lucrări de consolidare:
[bookmark: _Toc204167183]          Lucrări de protecție a taluzurilor - se aplică taluzurilor de rambleu prin dispunerea unor geosintetice cu rol de protecție împotriva eroziunii/ravinărilor. Toate taluzurile vor fi protejate cu pământ vegetal în grosime de 20.00 cm, pământ vegetal ce se va înierba.
Pantele taluzurilor de rambleu s-au adoptat 2:3 pe primii 6 m măsurați de la platforma drumului, bancheta de 3 m lățime și taluz de 1:2 de la nivelul banchetei intermediare până la terenul natural. 
Rambleu din pământ armat cu parament vertical prefabricat - prevăzut pentru reducerea amprizei în zonele bretelelor nodurilor rutiere cu pasaje denivelate, rampele pasajelor se execută din ramblee de pământ armat cu parament vertical din elemente prefabricate.
Profilul transversal tip pe rampele din pământ armat:
· Lățime totală – 11,30 m din care:
· Platforma drumului 7,80 m, între parapeții de siguranță; 
· Partea carosabilă – 2 x 3,50 m + 2 x 0,40 m;
· Trotuare –2 x 1,50 din care 2 x 0,50m spațiu parapete;
· Lise parapete pietonale –2 x 0,25 m;
· Panta transversală – 2,5 % pentru partea carosabilă; - 2,0 % pentru trotuar.
Umplutura este susținută lateral de elementele prefabricate ale paramentului vertical, ancorate în masivul rambleului.  Pentru drenarea umpluturii este prevăzut la nivelul fundației un tub de dren DN80 mm cu evacuare prin barbacane.
Pe coronamentul paramentului prefabricat este prevăzută o dală din beton armat pentru amenajarea trotuarului. Pe dala se montează parapetul de siguranță la limita benzilor de încadrare, parapetul pietonal din elemente metalice laminate deschise și, după caz, stâlpii panourilor antifonice.
Evacuarea apelor pluviale de pe platforma rambleului se realizează prin guri de scurgere amplasate la 60 m pe fiecare parte a căii și burlane din tuburi PVC DN200 mm montate pe fațada paramentului.
Susținere a terasamentului cu pământ armat s-a aplicat și la unele dintre culeele podurilor și pasajelor pentru delimitarea structurii de terasamentul rampelor, precum și la unele racordări ale rampelor la culee prin aripi de pământ armat.
            Lucrări de artă – pentru poduri/pasaje s-au studiat variante de soluții pentru amenajarea suprastructurilor:
1.  0+850 pasaj peste drum local;
2.  2+730 pasaj peste DN 1, canal Cristian, râul Cibin și drum de exploatare; 
3.  4+142 Pod peste râul Cibin;
4.  4+415 Pasaj peste linia cf 200; 
5.  5+420 Pod peste Valea Lupului;
6.  5+886 Podeț peste Valea Poplacii;
7.  7+958 Viaduct peste vale;
8.  8+249 Viaduct peste vale;
9.  10+110 Pasaj pe drum local peste VOSS;
10. 11+142 Pasaj peste DJ 106A, râul Sevis și linia de tramvai;
11. 12+224 Viaduct peste zona de protecție sanitară și râul Sevis; 
12. 16+635 Pasaj peste DJ 106C;
13. 19+343 Pod peste râul Sevis;
14. 19+795 Pasaj peste drum local.
           Lucrari structuri:
           Alcătuirea căii - 4.00 cm strat de uzură din MAS16; 4.00 cm strat de legătură din BAP16; 3.00 cm strat de protecție hidroizolație din BA8.
În sens transversal, lățimea totală prevăzută la structuri este 11.30 m, din care 7.80 m parte carosabilă, respectiv două trotuare a câte 1.50 m (1.00 m lățime utilă).
            Alcătuirea căii pe trotuare - 3.00 cm BA8; 30.00 cm umplutură din beton C30/37. Partea carosabilă este prevăzută cu parapete tip H4b-W4, respectiv pe bretele de tip H4b-W2. La exteriorul trotuarului se amplasează parapet pietonal cu înălțimea de 1,00 m, realizat din profile metalice deschise galvanizate.
            Pe pasajele care traversează căi de comunicații se dispun panouri de protecție cu înălțimea 2.50 m.
Colectarea și evacuarea apelor pluviale de pe partea carosabilă se realizează prin intermediul gurilor de scurgere de tip T1G1/T1G2.
Structurile sunt prevăzute, funcție de amplasament, cu plase de protecție și grătare metalice anticădere, panouri fonoabsorbante și stâlpi de iluminat.
În soluția recomandată, suprastructurile sunt din grinzi prefabricate, beton C50/60, precomprimate cu corzi aderente, solidarizate la partea superioară prin placă monolită din beton armat C35/45.
Infrastructurile (pile; culee) sunt fundate (predominant) indirect prin intermediul piloților forați de diametru =1.50 m, cu lungimi ce variază între 10.00 – 25.00 m, solidarizați la partea superioară prin radiere de beton armat de 2.00 m grosime, respectiv la structurile de tip cadru fundațiile sunt directe (km 0+850; km 5+886). Culeele sunt de tip înecat, cu elevație lamelară.
Racordarea cu terasamentele se realizează cu aripi din pământ armat sau beton și sferturi de con înierbate/pereate. Racordarea suprastructurii podurilor cu terasamentele se va realiza prin intermediul dalelor de racordare din beton armat.
Pilele sunt fundate indirect cu piloți forați, cu 2 stâlpi circulari sau octogonali, prevăzuți cu riglă de rezemare a tablierului la partea superioară.
Structurile sunt dotate cu scări de acces, precum și casiuri pentru colectarea și evacuarea apei.
Suprafețele vizibile de beton ale suprastructurilor, infrastructurilor și grinzile prefabricate se protejează cu vopsea de protecție poliuretanică.
Albia - sunt prevăzute lucrări de protecție împotriva afuierilor cu ziduri de gabioane pozate pe saltele de gabioane; saltele de gabioane; lucrări de protecție cu pereu din beton; pentru viaductul de la km 8+249 este prevăzută amenajarea unui canal din beton armat cu secțiune trapezoidală, cu lungimea de 135.00 m; lucrări de curățare a albiei.
Colectarea și scurgerea apelor - sunt prevăzute șanțuri din beton; rigole de acostament și casiuri de descărcare până la șanțul de la piciorul taluzului în cazul rambleelor de peste 3.00 m înălțime; rigolă pe bermă în cazul taluzurilor cu înălțimi mai mari de 6.00 m; dispozitive de epurare a apelor colectate de șanțuri, amplasate în zonele de deversare a șanțurilor în emisari. Evacuarea apelor pluviale din șanțurile și rigolele drumului s-a prevăzut a se realiza în emisarii existenți (canale) și în bazine de dispersie, respectiv podețe casetate tip C2.
Protecția mediului:
            În funcție de distanța dintre varianta de ocolire și zonele locuite, pentru protecția împotriva zgomotului produs de trafic este prevăzută amplasarea de panouri fonoabsorbante. Pentru descărcarea și epurarea apelor colectate de pe platforma drumului au fost prevăzute bazine de retenție și separatoare de hidrocarburi. A fost emisă Decizia etapei de încadrare de către Direcția Mediu Sibiu.
Siguranța circulației - parapetele sunt prevăzute în conformitate cu SR EN 1317 „Dispozitive de protecție la drumuri”, respectiv conform specificațiilor normativului AND 593-2012.
Parapetele deformabile cu nivel de protecție H4b pe poduri/pasaje și pe 25.00 m înainte și după acestea, precum și pe rambleele din pământ armat cu parament vertical, sunt prevăzute cu elemente reflectorizante, catadioptrii etc.
Marcajele rutiere se vor realiza utilizând materiale cu durată lungă de viață, respectiv doi componenți sau termoplastic. Semnalizarea rutieră definitivă se va realiza conform SR 1848-1,2,3:2011, SR 1848-7:2015. Indicatoarele rutiere pentru drumul expres și bretelele nodului rutier se vor confecționa cu folie clasa III – Diamond Grade, iar cele amplasate pe drumurile naționale cu folie clasa II – High Intensity.
Iluminatul public - este prevăzut în sistem de telegestiune, cu corpuri de iluminat tip LED pe stâlpi metalici. Se vor ilumina sensurile giratorii, nodurile rutiere; poduri/pasaje/viaducte cu lungimi mai mari de 100 m.
Mutări și protejări rețele - se prevede relocarea/protejarea rețelelor identificate, de tipul: rețele apă și canalizare menajeră; rețele electrice de joasă și medie tensiune; rețele gaze naturale; rețele telecomunicații.
         d)  principalele caracteristici și indicatori tehnici: 
Lungime drum: 					       21,415   km
Lățime platformă:				       9,00       m
	din care parte carosabilă:                             	       2x3,50   m	
Stucturi (poduri/pasaje/viaducte):		       14          buc.     
          Valoarea totală a investiției: 1.254.207 mii lei (inclusiv TVA), din care C+M 1.000.681 mii lei (inclusiv TVA)
Durata de execuție a obiectivului de investiții:     48   luni
Documentația tehnico-economică a fost supusă avizării în Consiliul Tehnico-Economic al M.T.I., fiind emis avizul nr. 58/21.05.2026 și în Consiliul Interministerial de Avizare Lucrări Publice de Interes Naţional şi Locuinţe, fiind emis avizul nr.53/27.08.2026.  

	4. 3. Alte informaţii
	Prezentul act normativ se încadrează în prevederile art. 110 alin. (4) din Constituția României, republicată. Prin prezentul act normativ nu se promovează politici noi, ci se asigură implementarea Parteneriatului de implementare între C.N.A.I.R - S.A. cu nr. 92/62082/23.09.2020 și Consiliul Județean Sibiu cu nr. 15.137/18.09.2020. Potrivit prevederilor Legii nr. 500/2002 privind finanțele publice, cu modificările și completările ulterioare, indicatorii tehnico-economici ai obiectivelor de investiții care se finanţează potrivit legii din fonduri publice şi se derulează prin operatori economici cu capital integral sau majoritar de stat, inclusiv în cadrul unor programe naționale de investiții, se aprobă potrivit prevederilor art. 42 alin. (1) din lege, în cazul de față de către Guvern. În acest caz, Guvernul nu apreciează oportunitatea realizării investiției, ci asigură numai funcționalitatea programului prin care se realizează aceasta.



Secţiunea 3.
Impactul socio-economic al proiectului de act normativ

	1. 1. Impactul macroeconomic
	Realizarea obiectivului de investiții conduce la scoterea traficului greu şi de tranzit din interiorul orașelor, asigurând:
dezvoltarea economică a zonei;
îmbunătățirea condițiilor social – economice și de mediu;
îmbunătățirea condițiilor de viață a locuitorilor;
asigurarea infrastructurii rutiere necesare dezvoltării economiei locale;
crearea de oportunități de ocupare a forței de muncă din zonă;
crearea de noi locuri de muncă;
asigurarea mobilității forței de muncă;
îmbunătățirea calității mediului din zona de implementare a proiectului (reducerea nivelului de zgomot a vehiculelor aflate în circulație);
creșterea speranței de viață datorită facilităților mai bune pentru sănătate și a reducerii poluării;
reducerea nivelului de expunere la poluarea aerului și sonoră a oamenilor din zonă.

	1.1.  11 Impactul asupra mediului concurenţial și domeniului ajutoarelor de stat
	Proiectul de Hotărâre a Guvernului nu se referă la acest subiect.

	2. 2. Impactul asupra mediului de afaceri
	Proiectul de Hotărâre a Guvernului nu are impact în acest domeniu.

	2.1. 21 Impactul asupra sarcinilor administrative
	Proiectul de Hotărâre a Guvernului nu se referă la acest subiect.


	2.2. 22 Impactul asupra întreprinderilor mici și mijlocii
	Proiectul de Hotărâre a Guvernului nu se referă la acest subiect.


	3. 3. Impactul social
	Pe lângă beneficiile economice pe care le va genera construcţia drumului, va produce efecte pozitive asupra gradului de ocupare a forţei de muncă pentru perioada  execuţiei și poate atrage forța de muncă locală.  

	4. 4. Impactul asupra mediului 
	A fost obținut Acordul de mediu nr. SB 06 din 18.12.2023, emis de Agenția pentru Protecția Mediului Sibiu.

	5. 5. Alte informaţii
	Nu au fost identificate.



Secţiunea 4.
Impactul financiar asupra bugetului general consolidat, 
atât pe termen scurt, pentru anul curent, cât şi pe termen lung (pe 5 ani)
- mii lei –

	Indicatori
	Anul curent
	Următorii 4 ani
	Media pe 5 ani

	1
	2
	3
	4
	5
	6
	7

	1. Modificări ale veniturilor bugetare plus/minus, din care:
a) bugetul de stat, din acesta:
(i) impozit pe profit;
(ii) impozit pe venit;
b) bugetele locale:
(i) impozit pe profit;
c) bugetul așigurărilor sociale de stat:
(i) contribuţii de așigurări.
	
	
	
	
	
	

	2. Modificări ale cheltuielilor bugetare, plus/minus, din care:
a) bugetul de stat, din acesta:
(i) cheltuieli de personal;
(ii) bunuri și servicii;
b) bugetele locale:
(i) cheltuieli de personal;
(ii) bunuri și servicii;
c) bugetul așigurărilor sociale de stat:
(i) cheltuieli de personal;
(ii) bunuri și servicii.
	
	
	
	
	
	

	3. Impact financiar, plus/minus, din care:
a) bugetul de stat;
b) bugetele locale.
	
	
	
	
	
	

	4. Propuneri pentru acoperirea creşterii cheltuielilor bugetare
	
	
	
	
	
	

	5. Propuneri pentru a compensa reducerea veniturilor bugetare
	
	
	
	
	
	

	6. Calcule detaliate privind fundamentarea modificărilor veniturilor şi/sau cheltuielilor bugetare
	
	
	
	
	
	

	7. Alte informaţii
	Finanțarea obiectivului de investiție se realizează din fonduri externe nerambursabile – Programul Transport (P.T.) 2021-2027  și de la bugetul de stat, prin bugetul Ministerului Transporturilor și Infrastructurii, în limita sumelor aprobate anual cu această destinație, precum și din alte surse legal constituite, conform programelor de investiții publice aprobate potrivit legii.
Menționăm că rata de absorbție la nivelul P.T. este de 58,19%, iar semnarea contractelor/deciziilor de finanțare pentru bugetul alocat programului este supra-angajat cu 130%, în limitele art.15 alin.1 lit.c) din O.U.G. nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.



Secţiunea 5.
Efectele proiectului de act  normativ asupra legislaţiei în vigoare

	1. Măsuri normative necesare pentru aplicarea prevederilor proiectului de act normativ 
a) acte normative în vigoare ce vor fi modificate sau abrogate, ca urmare a intrarii în vigoare a proiectului de act normativ;
b) acte normative ce urmează a fi elaborate în vederea implementării noilor dispoziţii.
	Proiectul de Hotărâre a Guvernului nu se referă la acest domeniu.

	Conformitatea proiectului de act normativ cu legislaţia comunitară în cazul proiectelor ce transpun prevederilor comunitare
	Proiectul de Hotărâre a Guvernului nu se referă la acest domeniu.

	· Măsuri normative necesare aplicării directe a actelor normative comunitare
	Proiectul de Hotărâre a Guvernului nu se referă la acest domeniu.

	· Hotărâri ale Curţii de Justiţie a Uniunii Europene
	Proiectul de Hotărâre a Guvernului nu se referă la acest domeniu.

	Alte acte normative și/sau documente interNaționale din care decurg angajamente
	Proiectul de Hotărâre a Guvernului nu se referă la acest domeniu.

	Alte informaţii
	Nu au fost identificate.



Secţiunea 6.
Consultările efectuate în vederea elaborării proiectului de act normativ

	1. Informaţii privind procesul de consultare cu organizaţii neguvernamentale, institute de cercetare şi alte organisme implicate.
	Proiectul prezentului act normativ a fost afişat pe site-ul Ministerului Transporturilor şi Infrastructurii.

	2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ
	Proiectul de Hotărâre a Guvernului nu se referă la acest domeniu.

	3. Consultările organizate cu autorităţile administraţiei publice locale, în șituaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului
nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative
	Proiectul de Hotărâre a Guvernului nu se referă la acest domeniu.

	4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea conșiliilor interministeriale permanente
	Documentaţia tehnico-economică elaborată a fost supusă spre analiză și a fost avizată de către:
- CTE - C.N.A.I.R. – S.A. cu Avizul nr. 92/54161 din 22.04.2026;
- CTE - Ministerul Transporturilor şi Infrastructurii cu Avizul nr. 58 din 21.05.2026.
- Consiliul Interministerial de Avizare Lucrări Publice de Interes Naţional şi Locuinţe cu Avizul nr. 53 din 27.08.2026.

	5. Informaţii privind avizarea de către
a) Consiliul Legislativ 
b) Consiliul Suprem de Apărare a Ţării
c) Consiliul Economic şi Social
d) Consiliul Concurenţei
e) Curtea de Conturi
	Proiectul de Hotărâre a Guvernului nu se referă la acest domeniu.

	6. Alte informaţii
	Nu au fost identificate.



Secţiunea 7.
Activităţi de informare publică privind elaborarea şi implementarea proiectului de act normativ

	1. Informarea societăţii civile cu privire la necesitatea elaborării proiectului de act normativ
	Proiectul de Hotărâre a Guvernului a îndeplinit procedura prevăzută  de  Legea nr. 52/2003 privind transparenţa decizională în administraţia publică, republicată.

	2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii și securităţii cetăţenilor sau diversităţii biologice
	Proiectul de Hotărâre a Guvernului nu se referă la acest domeniu.

	3. Alte informaţii
	Nu au fost identificate.



Secţiunea 8.
Măsuri de implementare

	1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente
	Proiectul de Hotărâre a Guvernului nu se referă la acest domeniu.

	2. Alte informaţii
	Nu au fost identificate.

















































Faţă de cele prezentate, a fost elaborat prezentul proiect de Hotărâre a Guvernului pentru aprobarea indicatorilor tehnico - economici aferenți obiectivului de investiții ,,Varianta ocolitoare Sibiu Sud”, care, în forma prezentată, a fost avizat de ministerele interesate şi pe care îl supunem spre aprobare.

OANA CLARA GHEORGHIU

MINISTRUL INVESTIȚIILOR ȘI PROIECTELOR EUROPENE

DRAGOȘ – NICOLAE PÎSLARU





MINISTRUL FINANȚELOR
ALEXANDRU NAZARE











SECRETAR DE STAT
HORAȚIU – LUCIAN COSMA




SECRETAR GENERAL
MARIANA IONIȚĂ




SECRETAR GENERAL ADJUNCT
ADRIAN DANIEL GĂVRUȚA




DIRECȚIA JURIDICĂ 
DIRECTOR 
MARIUS TOADER




DIRECŢIA ECONOMICĂ 
DIRECTOR
LAURA – DIANA GÎRLĂ




DIRECȚIA GENERALĂ PROGRAME EUROPENE TRANSPORT
DIRECTOR GENERAL
FELIX ARDELEAN




DIRECȚIA AUTORIZAȚII DE CONSTRUIRE, REGLEMENTĂRI TEHNICE ȘI MEDIU
DIRECTOR 

